Wiele aan rol vir 9de Erfenis- en Kultuurfees - DieHoorn
Wiele aan rol vir 9de Erfenis- en Kultuurfees
DIE wiele is behoorlik aan die rol vir die 9de Erfenis- en Kultuurfees van die Oudtshoorn Christelike Jeugforum (OCJF) wat vanjaar op Dinsdag 24 September op die Bridgton Sportgronde aangebied sal word.
Volgens die projekbestuurder van die forum, Phillip Seroux, kan Oudts­hoorniete hulle gereed maak vir ’n nog groter en beter fees as dié van die verlede.
Oudshoorn Christelike Jeugforum (OCJF) is vanjaar vir die derde agtereenvolgende jaar vereer met die Eden Sportoekkenning vir Rekreasie­liggaam van die Jaar en die prestasie word ook met vanjaar se Erfenis en Kultuurfees gevier.
Volgens Baartman het hy en die projekbestuurder, Phillip Seroux, die organisasie nege jaar gelede gestig met die doel om ’n verskil te maak in die lewens van jongmense deur gereeld programme aan te bied om die jeug besig te hou.
Vanjaar se fees begin met ’n straatoptog vanaf die Smartie Town-sirkel om 08:00 wat gelei sal word deur motorfietsryers, trompoppies en ’n brigade-orkes.
Dit is ’n fees vir die hele gesin met ’n vol program wat ’n potjiekoskompetisie, braaivleis, sewesrugby, tafeltennis, sokker, skaak en die kulkuns­- kunstenaar Jannie de Bruin insluit, asook optrede deur die orkes van Oudtshoorn Korrektiewe Dienste.
Daar sal natuurlik ook genoeg stalletjies wees met eet- en drinkgoed vir almal om te koop.
Toegang is gratis terwyl Eden FM regstreeks vanaf die sportgronde sal uitsaai.
Mense kan Seroux vir meer besonderhede asook stalletjies skakel.
Kontak hom by sel by 079 987 9486.
Boomplaas se grot vertel eeue se geskiedenis
Deur Liesel le Roux DIE fasssinerende verhaal wat die Boomplaas-grot sowat 4 km vanaf die Kango Grotte vertel, was...
Grondvog is sandsteen se grootste vyand
Deur Hilda Boshoff ’N SANDSTEENHUIS is gesog, dit het karakter, is eie aan Oudtshoorn en is wonderlik aangepas vir...
Die Meisieskool van ouds
Die Meisieskool van oudsEen van Oudtshoorn se pragtige geboue wat nie meer is nie. Hierdie skets deur Elza du...
Baron van Reedestraat – die Goue Myl
Bekend ver buite dorpsgrense BARON VAN REEDESTRAAT, Oudtshoorn se eie “goue myl”, is wyd buite die dorp se grense bekend. Dit...
Hulp vir boere in nood5 vas na diefstal by winkels